สวัสดีค่ะ คือหนูกินยาคุมกำเนิดแบบปกติอ่ะ และพอประจำเดือนมารอบแรกก็หยุดกินยาคุมไปประมาน5-7วันมีและมีเพศสัมพันธ์และประจำเดือนก็มาอีกรอบนึงกลายเป็นรอบที่2พอประจำเดือนหมดหนูก็ไม่ได้กินยาคุมอีกเลยมีเพศสัมพันธ์กันมีสิทธิ์จะท้องไหมคะ แต่เคยลองไม่กินยาคุมมา1เดือนมีเพศสัมพันธ์แต่ไม่ท้องอ่ะค่ะ ก็เลยอยากทราบว่ารอบนี้จะมีสิทธิ์ท้องไหมค่ะ
สวัสดีค่ะ เมื่อหยุดทานยาคุมกำเนิดแล้ว ประสิทธิภาพในการป้องกันการตั้งครรภ์ย่อมจะหมดลงไปในทันที หลังจากนั้น การทำงานของรังไข่และการตกไข่ก็จะกลับมาภายใน 2-3 สัปดาห์ แต่บางรายอาจเร็วหรือช้ากว่านี้ก็ได้ ดังนั้น การตั้งครรภ์ก็จะมีโอกาสเกิดขึ้นได้ภายใน 2-3 สัปดาห์ค่ะอย่างไรก็ตาม ไม่ใช่ว่าการมีเพศสัมพันธ์ทุกครั้งจะต้องเกิดการตั้งครรภ์ขึ้น 100% เพราะยังขึ้นอยู่กับปัจจัยหลายๆ อย่าง เช่น อยู่ในช่วงไข่ตกหรือไม่ ปริมาณและความแข็งแรงของตัวอสุจิ ความสมูรณ์และแข็งแรงของมดลูก อายุ และโรคประจำตัว เป็นต้นสำหรับการมีเพศสัมพันธ์ในครั้งนี้ หากต้องการจะทราบว่ามีการตั้งครรภ์เกิดขึ้นหรือไม่ ก็ให้รอไปอย่างน้อย 2 สัปดาห์ และลองตรวจหาการตั้งครรภ์ดูค่ะ